ເນື້ອໃນ

# ການໄຫຼຂອງຂໍ້ຄວາມ

ກຳນົດຕົວເລືອກການແຍກພະຍາງ ແລະ ການແບ່ງໜ້າ.

ເພື່ອເຂົ້າເຖິງຄຳສັ່ງນີ້...

ເລືອກແທັບ ຮູບແບບ - ຫຍໍ້ໜ້າ - ການໄຫຼຂອງຂໍ້ຄວາມ.

ເລືອກ ເບິ່ງ - ຮູບແບບ - ເປີດເມນູລັດ ຮູບແບບໃໝ່/ແກ້ໄຂຮູບແບບ - ການໄຫຼຂອງຂໍ້ຄວາມ.

ເລືອກແທັບ ແກ້ໄຂ - ຄົ້ນຫາ & ແທນທີ່ - ຮູບແບບ - ການໄຫຼຂອງຂໍ້ຄວາມ.

## ການແຍກພະຍາງ

ກຳນົດຕົວເລືອກ ການແຍກພະຍາງ ສຳລັບເອກະສານຂໍ້ຄວາມ.

### ແບບອັດຕະໂນມັດ

ແຊກເຄື່ອງໝາຍແຍກພະຍາງໂດຍອັດຕະໂນມັດໃນບ່ອນທີ່ຈຳເປັນໃນຫຍໍ້ໜ້າ.

### ຕົວອັກສອນຢູ່ທ້າຍແຖວ

ປ້ອນຈຳນວນຕົວອັກສອນຕ່ຳສຸດທີ່ຈະເຫຼືອໄວ້ຢູ່ທ້າຍແຖວ ກ່ອນທີ່ຈະແຊກເຄື່ອງໝາຍແຍກພະຍາງ.

### ຕົວອັກສອນຢູ່ຕົ້ນແຖວ

ປ້ອນຈຳນວນຕົວອັກສອນຕ່ຳສຸດທີ່ຈະຕ້ອງປະກົດຂຶ້ນຢູ່ຕົ້ນແຖວ ຖັດຈາກເຄື່ອງໝາຍແຍກພະຍາງ.

### ຕົວອັກສອນສ່ວນປະກອບຂອງຄຳປະສົມຢູ່ທ້າຍແຖວ

ຕັ້ງຄ່າເປັນ 3 (ຫຼື ຫຼາຍກວ່າ) ຕົວອັກສອນ ເພື່ອປັບປຸງການແຍກພະຍາງໃນພາສາແດນມາກ, ດັດຊ໌, ເຢຍລະມັນ, ຮັງກາຣີ, ນໍເວ ແລະ ສະວີເດນ ໂດຍການໃຫ້ຄວາມສຳຄັນກັບການແຍກພະຍາງລະຫວ່າງສ່ວນປະກອບຂອງຄຳປະສົມ ແທນທີ່ຈະແຍກສ່ວນປະກອບທີສອງ (ທີສາມ ແລະ ອື່ນໆ) ທັນທີຫຼັງຈາກ 2 ຕົວອັກສອນທຳອິດຂອງມັນ.

### ຈຳນວນແຖວທີ່ມີການແຍກພະຍາງຕໍ່ກັນສູງສຸດ

ປ້ອນຈຳນວນແຖວຕໍ່ເນື່ອງສູງສຸດທີ່ສາມາດມີການແຍກພະຍາງໄດ້.

### ຄວາມຍາວຂອງຄຳຕ່ຳສຸດເປັນຕົວອັກສອນ

ປ້ອນຄວາມຍາວຕ່ຳສຸດຂອງຄຳເປັນຕົວອັກສອນທີ່ສາມາດແຍກພະຍາງໄດ້.

### ເຂດການແຍກພະຍາງ

ເຂດການແຍກພະຍາງກຳນົດຈຳນວນຊ່ອງວ່າງສູງສຸດທີ່ອະນຸຍາດໃຫ້ມີຢູ່ທ້າຍແຖວ (ຫຼື ເພີ່ມເຂົ້າໃນແຖວທີ່ຈັດໃຫ້ສະເໝີກັນ) ກ່ອນທີ່ Writer ຈະພະຍາຍາມແຍກພະຍາງຂອງຄຳຖັດໄປເພື່ອປັບປຸງໄລຍະຫ່າງ. ເຂດການແຍກພະຍາງທີ່ກວ້າງກວ່າຈະເຮັດໃຫ້ຂອບເບື້ອງຂວາບໍ່ສະເໝີກັນຫຼາຍຂຶ້ນ ເນື່ອງຈາກມີຄຳທີ່ຖືກແຍກພະຍາງໜ້ອຍລົງ. ເຂດການແຍກພະຍາງທີ່ນ້ອຍກວ່າຈະເຮັດໃຫ້ຂອບເບື້ອງຂວາລຽບກວ່າ ເນື່ອງຈາກມີຄຳທີ່ຖືກແຍກພະຍາງຫຼາຍຂຶ້ນເພື່ອຕື່ມໃສ່ຊ່ອງວ່າງ. ເພື່ອຫຼຸດການແຍກພະຍາງ, ໃຫ້ປ້ອນຄວາມຍາວຂອງເຂດການແຍກພະຍາງ.

### ແຍກພະຍາງຄຳທີ່ເປັນຕົວພິມໃຫຍ່ທັງໝົດ

ແຍກພະຍາງຄຳທີ່ຂຽນດ້ວຍຕົວພິມໃຫຍ່ທັງໝົດ, ເຊັ່ນ: ຄຳຫຍໍ້.

### ແຍກພະຍາງຄຳສຸດທ້າຍ

ແຍກພະຍາງຄຳສຸດທ້າຍຂອງຫຍໍ້ໜ້າ. ການປິດຄຸນສົມບັດນີ້ຈະຊ່ວຍປ້ອງກັນບໍ່ໃຫ້ເກີດແຖວທີ່ເກືອບວ່າງເປົ່າທີ່ມີພຽງເຄິ່ງຄຳເທົ່ານັ້ນ.

## ການແຍກພະຍາງຂ້າມ

ຄວບຄຸມການແຍກພະຍາງໃນແຖວສຸດທ້າຍຂອງຄໍລຳ, ໜ້າ ຫຼື ໜ້າຄູ່, ແລະ ແຖວເຕັມສຸດທ້າຍຂອງຫຍໍ້ໜ້າ, ຕາມກົດເກນການພິມທີ່ແນ່ນອນເພື່ອປັບປຸງໃຫ້ອ່ານງ່າຍຂຶ້ນ.

### ແຖວເຕັມສຸດທ້າຍຂອງຫຍໍ້ໜ້າ

ຍົກເລີກການເລືອກຊ່ອງນີ້ເພື່ອປ້ອງກັນບໍ່ໃຫ້ແຖວເຕັມສຸດທ້າຍຂອງຫຍໍ້ໜ້າຖືກແຍກພະຍາງ. ຄຳທີ່ຖືກແຍກພະຍາງຈະຖືກຍ້າຍໄປແຖວຖັດໄປຖ້າມີຊ່ອງວ່າງພຽງພໍ. ຜົນທີ່ໄດ້ຄື ແຖວສຸດທ້າຍຂອງຫຍໍ້ໜ້າຈະຍາວຂຶ້ນ, ເຮັດໃຫ້ຊ່ອງວ່າງລະຫວ່າງຫຍໍ້ໜ້າຫຼຸດລົງ.

### ຄໍລຳ

ຍົກເລີກການເລືອກຊ່ອງນີ້ເພື່ອປ້ອງກັນບໍ່ໃຫ້ຄຳຖືກແຍກພະຍາງຂ້າມຄໍລຳ, ເຟຣມທີ່ເຊື່ອມຕໍ່ກັນ ຫຼື ໜ້າ. ຄຳທີ່ຖືກແຍກພະຍາງຈະຖືກຍ້າຍໄປຄໍລຳ, ເຟຣມ ຫຼື ໜ້າຖັດໄປ.

### ໜ້າ

ຍົກເລີກການເລືອກຊ່ອງນີ້ເພື່ອປ້ອງກັນບໍ່ໃຫ້ຄຳຖືກແຍກພະຍາງຂ້າມໜ້າ. ຄຳທີ່ຖືກແຍກພະຍາງຈະຖືກຍ້າຍໄປໜ້າຖັດໄປ.

### ໜ້າຄູ່ (Spread)

ຍົກເລີກການເລືອກຊ່ອງນີ້ເພື່ອປ້ອງກັນບໍ່ໃຫ້ຄຳຖືກແຍກພະຍາງຂ້າມໜ້າຄູ່. (ໜ້າຄູ່ ແມ່ນຊຸດຂອງສອງໜ້າທີ່ຜູ່ອ່ານສາມາດເຫັນໄດ້ພ້ອມກັນ.) ຄຳທີ່ຖືກແຍກພະຍາງຈະຖືກຍ້າຍໄປໜ້າຄູ່ຖັດໄປ.

### ເຂດທ້າຍຫຍໍ້ໜ້າ

ເພື່ອຕັ້ງເຂດການແຍກພະຍາງສຳລັບແຖວເຕັມສຸດທ້າຍຂອງຫຍໍ້ໜ້າ, ໃຫ້ປ້ອນຄວາມຍາວຂອງມັນ. ຖ້າຕັ້ງເປັນ 0, ເຂດການແຍກພະຍາງຈະຖືກນຳໃຊ້ເປັນເຂດທ້າຍຫຍໍ້ໜ້າ.

### ເຂດທ້າຍຄໍລຳ

ເພື່ອຕັ້ງເຂດການແຍກພະຍາງສຳລັບແຖວສຸດທ້າຍຂອງຄໍລຳ, ໃຫ້ປ້ອນຄວາມຍາວຂອງມັນ. ເຂດທ້າຍຄໍລຳຊ່ວຍປັບປຸງໃຫ້ອ່ານງ່າຍຂຶ້ນຂ້າມຄໍລຳ ຫຼື ເຟຣມຂໍ້ຄວາມທີ່ເຊື່ອມຕໍ່ກັນ. ຖ້າຕັ້ງເປັນ 0, ເຂດທ້າຍຫຍໍ້ໜ້າຈະຖືກນຳໃຊ້ເປັນເຂດທ້າຍຄໍລຳ.

### ເຂດທ້າຍໜ້າ

ເພື່ອຕັ້ງເຂດການແຍກພະຍາງສຳລັບແຖວສຸດທ້າຍຂອງໜ້າ, ໃຫ້ປ້ອນຄວາມຍາວຂອງມັນ. ເຂດທ້າຍໜ້າຊ່ວຍປັບປຸງໃຫ້ອ່ານງ່າຍຂຶ້ນຂ້າມໜ້າ. ຖ້າຕັ້ງເປັນ 0, ເຂດທ້າຍຄໍລຳຈະຖືກນຳໃຊ້ເປັນເຂດທ້າຍໜ້າ.

### ເຂດທ້າຍໜ້າຄູ່

ເພື່ອຕັ້ງເຂດການແຍກພະຍາງສຳລັບແຖວສຸດທ້າຍຂອງໜ້າຄູ່, ໃຫ້ປ້ອນຄວາມຍາວຂອງມັນ. ເຂດທ້າຍໜ້າຄູ່ຊ່ວຍປັບປຸງໃຫ້ອ່ານງ່າຍຂຶ້ນໃນເວລາພິກໜ້າ. ການເລືອກຄ່າທີ່ເປັນສີ່ເທົ່າຂອງຂະໜາດຕົວອັກສອນຈະປ້ອງກັນບໍ່ໃຫ້ມີການແຍກພະຍາງຄຳທີ່ມີ 7-8 ຕົວອັກສອນ ຫຼື ສັ້ນກວ່າ. ມັນຍັງຈະຊ່ວຍຫຼີກເວັ້ນການແຍກຄຳທີ່ຍາວຢູ່ 4-5 ຕົວອັກສອນທຳອິດ ຫຼື ກ່ອນໜ້ານັ້ນ. ຖ້າຕັ້ງເປັນ 0, ເຂດທ້າຍໜ້າຈະຖືກນຳໃຊ້ເປັນເຂດທ້າຍໜ້າຄູ່.

### ຍ້າຍແຖວ

ເລືອກຊ່ອງນີ້ເພື່ອຍ້າຍທັງແຖວທີ່ມີການແຍກພະຍາງໄປຍັງຄໍລຳ, ໜ້າ ຫຼື ໜ້າຄູ່ຖັດໄປ, ແທນທີ່ຈະຍ້າຍພຽງແຕ່ຄຳທີ່ຖືກແຍກພະຍາງສຸດທ້າຍເທົ່ານັ້ນ. ຈະມີພຽງແຕ່ແຖວສຸດທ້າຍເທົ່ານັ້ນທີ່ຖືກຍ້າຍໃນເວລາທີ່ມີແຖວແຍກພະຍາງຕໍ່ເນື່ອງກັນ, ນັ້ນໝາຍຄວາມວ່າການຕັ້ງຄ່ານີ້ບໍ່ໄດ້ຮັບປະກັນວ່າການແຍກພະຍາງຈະຖືກປິດໃຊ້ງານຢູ່ທ້າຍຄໍລຳ ຫຼື ທ້າຍໜ້າ.

## ຕົວແບ່ງ

ກຳນົດຕົວເລືອກ ຕົວແບ່ງ ໜ້າ ຫຼື ຄໍລຳ.

### ແຊກ

ເລືອກຊ່ອງນີ້, ແລ້ວເລືອກປະເພດຕົວແບ່ງທີ່ທ່ານຕ້ອງການໃຊ້.

### ປະເພດ

ເລືອກປະເພດຕົວແບ່ງທີ່ທ່ານຕ້ອງການແຊກ.

### ຕຳແໜ່ງ

ເລືອກບ່ອນທີ່ທ່ານຕ້ອງການແຊກຕົວແບ່ງ.

### ພ້ອມກັບຮູບແບບໜ້າ

ເລືອກຊ່ອງນີ້, ແລ້ວເລືອກຮູບແບບໜ້າທີ່ທ່ານຕ້ອງການໃຊ້ສຳລັບໜ້າທຳອິດຫຼັງຈາກຕົວແບ່ງ.

### ຮູບແບບໜ້າ

ເລືອກຮູບແບບການຈັດຮູບແບບທີ່ຈະໃຊ້ສຳລັບໜ້າທຳອິດຫຼັງຈາກຕົວແບ່ງ.

### ເລກໜ້າ

ປ້ອນເລກໜ້າສຳລັບໜ້າທຳອິດທີ່ຖັດຈາກຕົວແບ່ງ. ຖ້າທ່ານຕ້ອງການນັບເລກໜ້າຕໍ່ຈາກເດີມ, ໃຫ້ປ່ອຍຊ່ອງນີ້ໄວ້ໂດຍບໍ່ຕ້ອງເລືອກ.

## ຕົວເລືອກ

ກຳນົດຕົວເລືອກການໄຫຼຂອງຂໍ້ຄວາມສຳລັບຫຍໍ້ໜ້າທີ່ປະກົດຂຶ້ນກ່ອນ ແລະ ຫຼັງຕົວແບ່ງໜ້າ.

### ບໍ່ໃຫ້ແຍກຫຍໍ້ໜ້າ

ຍ້າຍທັງຫຍໍ້ໜ້າໄປຍັງໜ້າ ຫຼື ຄໍລຳຖັດໄປຫຼັງຈາກທີ່ມີການແຊກຕົວແບ່ງ.

### ຮັກສາໄວ້ນຳຫຍໍ້ໜ້າຖັດໄປ

ຮັກສາຫຍໍ້ໜ້າປັດຈຸບັນ ແລະ ຫຍໍ້ໜ້າຖັດໄປໄວ້ນຳກັນເມື່ອມີການແຊກຕົວແບ່ງ ຫຼື ຕົວແບ່ງຄໍລຳ.

### ບໍ່ໃຫ້ແຍກຢູ່ຕົ້ນຫຍໍ້ໜ້າ (Orphan control)

ກຳນົດຈຳນວນແຖວຕ່ຳສຸດໃນຫຍໍ້ໜ້າກ່ອນທີ່ຈະມີຕົວແບ່ງໜ້າ (ແຖວກຳພ້າ). ເລືອກຊ່ອງນີ້, ແລ້ວປ້ອນຕົວເລກໃນຊ່ອງ ແຖວ. ຖ້າຈຳນວນແຖວຢູ່ທ້າຍໜ້ານ້ອຍກວ່າຈຳນວນທີ່ກຳນົດໄວ້ໃນຊ່ອງ ແຖວ, ຫຍໍ້ໜ້ານັ້ນຈະຖືກຍ້າຍໄປໜ້າຖັດໄປ.

### ບໍ່ໃຫ້ແຍກຢູ່ທ້າຍຫຍໍ້ໜ້າ (Widow control)

ກຳນົດຈຳນວນແຖວຕ່ຳສຸດໃນຫຍໍ້ໜ້າໃນໜ້າທຳອິດຫຼັງຈາກຕົວແບ່ງ (ແຖວເສດ). ເລືອກຊ່ອງນີ້, ແລ້ວປ້ອນຕົວເລກໃນຊ່ອງ ແຖວ. ຖ້າຈຳນວນແຖວຢູ່ເທິງສຸດຂອງໜ້ານ້ອຍກວ່າຈຳນວນທີ່ກຳນົດໄວ້ໃນຊ່ອງ ແຖວ, ຕຳແໜ່ງຂອງຕົວແບ່ງຈະຖືກປັບປ່ຽນ.

### ຕັ້ງຄ່າໃໝ່

ຕັ້ງຄ່າການປ່ຽນແປງໃນແທັບປະຈຸບັນຄືນໃໝ່ໃຫ້ເປັນຄ່າທີ່ໃຊ້ໃນຕອນເປີດກ່ອງໂຕ້ຕອບນີ້.

### ນຳໃຊ້

ນຳໃຊ້ຄ່າທີ່ແກ້ໄຂ ຫຼື ເລືອກ ໂດຍບໍ່ຕ້ອງປິດກ່ອງໂຕ້ຕອບ.

ກະລຸນາສະໜັບສະໜູນພວກເຮົາ!